Jacob Erik Lange

Jacob Erik Lange (døpt 3. april 1767, død 5. april 1825Jacob Erik Lange  fra Norsk samfunnsvitenskapelig datatjeneste) var en offiser og eidsvollsmann.

Lange ble født i Bergen, som sønn av en prokurator Erik Lange (1744 Bergen-) og Anna Catharina Juul (1744-), og han var gift med Laurentia Elisabeth Nannestad Laulund (1779-1870). Han ble offiser i 1789, premierløytnant i 1798. I 1808 ble han kaptein i 2. trondhjemske infanteriregiment, ti år senere kompanisjef for trondhjemske gevorbne musketerkorps.

I 1814 var Lange representant fra regimentet sitt til Riksforsamlingen på Eidsvoll i 1814. Han gjorde lite av seg i forhandlingene, og er en av de få som historikerne ikke vet hvilken side han stod på i unionsspørsmålet.

Langes bolig i Trondheim i 1814 var Munkhaugveita 8. Huset brant ned i 1827, og tomten som fortsatt er ubebygd, brukes som parkeringsplass.

 Referanser 

 Kilder 
 Tallak Lindstøl: Stortinget og Statsraadet 1814-1914. Kristiania, 1914
 T.V. Bratberg: Jacob Lange og Munkhaugveita 8 i Trondheim, i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014 s. 448-450. ISBN 978-82-02-44564-5
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

 Eksterne lenker 



Kategori:Eidsvollsmenn
Kategori:Norske kapteiner
Kategori:Personer fra Bergen kommune